**Tisztelt Közgyűlés!**

Szombathely Megyei Jogú Város Önkormányzata a Közgyűlés 289/2017. (X.26.) Kgy. sz. határozata értelmében a Modern Városok Program keretében tervezte kiépíteni a Ferenczy István utca hiányzó szakaszát, megteremtve az összeköttetést a Jáki út és a Szent Gellért utca között. Időközben lehetőség nyílt arra, hogy a beruházás európai uniós forrásból, a TOP-6.1.5 felhívás keretében valósuljon meg. A módosított pályázati felhívás 2019. február 18-án megjelent. A felhívás keretében önkormányzati tulajdonú út fejlesztése támogatható, ezért a fejlesztéssel érintett ingatlanoknak önkormányzatunk tulajdonába kell kerülniük.

A fejlesztéssel érintett ingatlanok közül kettő a SZOVA Szombathelyi Vagyonhasznosító és Városgazdálkodási Nonprofit Zrt. tulajdonában van:

* a szombathelyi 10427/7 hrsz.-ú, 2044 m2 alapterületű, kivett közforgalom elől el nem zárt magánút;
* a szombathelyi 10427/9 hrsz.-ú, 26 ha 8079 m2 alapterületű, kivett telephely.

A hatályos szabályozási terv alapján a szombathelyi 10427/7 hrsz.-ú ingatlan egészében, a szombathelyi 10427/9 hrsz.-ú ingatlan a mellékelt kivonaton útként jelölt részében érintett a pályázat során.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 20. § (2) bekezdése alapján gazdasági társaság tulajdonában lévő ingatlan és portfólió vagyon üzleti tervében nem szereplő elidegenítés, megterhelés, beruházás kérdésében minden esetben a Közgyűlés dönt.

Javaslom, a Tisztelt Közgyűlés döntsön arról, hogy a szombathelyi 10427/7 hrsz.-ú ingatlan egészében, a 10427/9 hrsz.-ú ingatlan pedig a mellékelt szabályozási tervi kivonaton útként jelölt részében, annak telekalakítását követően kerüljön térítésmentesen az Önkormányzat tulajdonába.

**Határozati javaslat**

**…../2019. (II.28.) Kgy. sz. határozat**

1./ A Közgyűlés Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 20. § (2) bekezdése alapján úgy határoz, hogy a SZOVA Szombathelyi Vagyonhasznosító és Városgazdálkodási Nonprofit Zrt. tulajdonában lévő szombathelyi 10427/7 hrsz.-ú ingatlan egészében, illetve a 10427/9 hrsz.-ú ingatlan a mellékelt szabályozási tervi kivonaton útként jelölt részében, annak telekalakítását követően kerüljön térítésmenetesen átadásra Szombathely Megyei Jogú Város Önkormányzata részére.

2./ A Közgyűlés felhatalmazza a SZOVA Nonprofit Zrt. vezérigazgatóját, hogy a telekalakítás érdekében a szükséges intézkedéseket tegye meg.

3./ A Közgyűlés felhatalmazza az átadó SZOVA Nonprofit Zrt. részéről a vezérigazgatót, az átvevő Önkormányzat részéről a polgármestert, hogy a fenti ingatlanok vonatkozásában a térítésmentes átadásra vonatkozó megállapodást aláírja.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő**: azonnal